# Søknad om Arbeidstilsynets samtykke:

# Bekreftelse på at arbeidsmiljøutvalget har deltatt i søkeprosessen

Ved endringer i det fysiske arbeidsmiljøet skal arbeidstakerne medvirke. Det vil si at arbeidstakerne må involveres i prosessen. Medvirkningen skal dokumenteres når det søkes om Arbeidstilsynets samtykke. I søknader for tiltak som involverer flere arbeidsgivere, skal medvirkningen foregå med arbeidstakere fra hver enkelt virksomhet.

## Om søknaden

Tiltakshaver må søke om – og få – Arbeidstilsynets samtykke til alle tiltak som er søknadspliktige etter plan- og bygningsloven. Dette gjelder tiltak som skal brukes, eller sannsynligvis vil bli brukt, av virksomhet(er) som er omfattet av arbeidsmiljøloven, jf. arbeidsmiljøloven § 18-9. Kommunen kan ikke gi igangsettingstillatelse før Arbeidstilsynet har gitt slikt samtykke.

Søknaden om Arbeidstilsynets samtykke skal dokumentere at tiltaket planlegges med bygnings- og utstyrsmessige løsninger som er i samsvar med kravene i regelverket, slik at arbeidstakernes sikkerhet, helse og velferd ivaretas. Arbeidslokalene og arbeidsplassene skal være tilpasset arbeidets art, særskilte risikoforhold ved driften og den enkelte arbeidstakers behov. Kravene til personalfasiliteter (for eksempel garderobe og spiserom) skal ivaretas.

Her kan dere lese mer om kravene til fysisk arbeidsmiljø:

* [www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/](https://www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/)
* [www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/)

I samarbeid med arbeidstakerne og eventuelle leietakere og deres arbeidstakere, må tiltakshaver kartlegge og risikovurdere aktivitetene og prosessene som skal foregå i arbeidslokalene. Basert på dette må tiltakshaver planlegge med bygnings- og utstyrsmessige løsninger som ivaretar de aktuelle kravene til fysisk arbeidsmiljø.

## Arbeidsmiljøutvalget skal medvirke i søkeprosessen

Arbeidsmiljøutvalget (AMU) skal behandle planer som krever samtykke etter § 18-9, jf. [arbeidsmiljøloven § 7-2 andre ledd bokstav c](https://www.arbeidstilsynet.no/regelverk/lover/arbeidsmiljoloven/7/7-2/). Det gjelder selv om verneombud, brukergrupper o.l. har medvirket i søkeprosessen.

Her kan dere lese mer om kravene til arbeidstakernes medvirkning i forbindelse med samtykkesøknad:

[www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/krav-til-medvirkning-ved-nybygg/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/krav-til-medvirkning-ved-nybygg/)

Vi gjør oppmerksom på at flere krav til medvirkning kan følge av tariffavtaler o.l. som partene er bundet av. Arbeidstilsynet har ikke myndighet til å følge opp slike avtaler mellom partene.

## Krav til arbeidsmiljøutvalgets bekreftelse og dokumentasjon

Dokumentasjonen på arbeidsmiljøutvalgets medvirkning skal

* være skriftlig
* bekrefte reell deltakelse i prosessen
* opplyse om arbeidstakerne har merknader
* inneholde eventuelle kommentarer eller innsigelser til besluttede planer

Nedenfor kan dere beskrive kort hvordan selve medvirkningsprosessen har foregått. Legg ved referat fra behandlingen i AMU.

## Arbeidsmiljøutvalgets bekreftelse og signering

Medvirkningen gjelder tiltak (bygg/adresse):

Medvirkningen gjelder lokale:

Medvirkningen gjelder for virksomhet: Org.nr.:

Beskriv medvirkningsprosessen:

Legg ved referatet fra behandlingen i AMU.

Har AMU kommentarer eller innsigelser til planene utover det som framkommer av referat? Skriv her eller vis til vedlegg:

Jeg bekrefter med dette at arbeidsmiljøutvalget har medvirket til samtykkesøknaden i tråd med regelverkets krav.

............................................... …………………………………………..

Navn (blokkbokstaver) Rolle/tittel

Telefon: ………………………….. E-post: ………………………………..

Dato: ………………………..

..................................................

Signatur